Hankija: Kadrina Vallavalitsus

Hange: Rattapargi projekteerimis- ja ehitustööd

**Tehniline kirjeldus**

**Töö eesmärk**

Rajatis peab valmides olema kasutatav ekstreemspordi harrastamiseks, st ehitatud ühtlase rajana, mis koosneb erinevatest elementidest nagu kurvid, hüpped, tõusud ja langused. Ehitustööde kvaliteet ja ratsionaalsus kasutuskuludes peab olema tagatud parimal moel.

**Asukohavaliku põhjendus**

Hankedokumentide lisas 5(raja eskiis) on toodud välja rattaraja võimalik asukoht ja soovitav raja profiil. Joonisel toodud drenaaž ei kuulu antud tööde mahtu.

**Ehitamisega hõlmatavate kinnisasjade andmed**

Katastritunnus: 27304:001:0034

Koha-aadress: Lääne-Virumaa, Kadrina vald, Kadrina alevik, Tapa tee 2a.

Katastriüksuse sihtotstarve: üldkasutatav maa 100%.

**1. Tingimused töödele**

1.1. Kehtivad planeeringud, teostatud uuringud, koostatud projektid

1.1.1. Tapa tee 2a. kinnistul kehtivaid detailplaneeringuid ei ole.

1.1.2. Tapa tee 2a. kinnistu geodeetiline alusplaan (Hankija on töö tellinud, valmib 13.04.21 ).

1.2. Nõuded ehitise projekti koostamisel

1.2.1. Koostatakse põhiprojekt.

1.2.2. Ehitise asukoht – Lääne-Virumaa, Kadrina vald, Kadrina alevik, Tapa tee 2a .

1.2.3. Ehitise kavandatav kasutusotstarve: muu nimetamata spordi-või puhkerajatis (kood24129).

1.2.4. Lubatud suurim ehitisealune pind kokku- ei ole määratud.

1.2.5. Olemasolev juurdepääs kinnistule.

1.2.6. Ehitusprojektis näidata olemasolevad ja projekteeritud kitsendused.

1.2.7. Ehitusprojektis näidata olemasolevad tehnovõrgud ja nende kaitsevööndid.

1.2.8. Ehitusprojekti koostamisel teha koostööd trasside valdajatega, koostöö tulemus peab kajastuma ehitusprojektis.

1.3. Nõuded ehitusprojekti koostamiseks

1.3.1. Tehnovõrkudega alusplaan peab olema vastavate võrguvaldajatega (kelle tehnovõrgud või nende kaitsevööndid jäävad antud maa-alale) kooskõlastatud.

1.3.2. Projekt koostada vastavalt Eestis kehtivatele projekteerimisnormidele, majandus-ja taristuministri 17.07.2015 määrusele nr 97 „Nõuded ehitusprojektile“, energiatõhususe miinimumnõuetele, müranormidele ning heale projekteerimistavale.

1.3.3. Projekti staadium: põhiprojekt. Projekti juurde kuuluvad asjakohasel juhul ka muud dokumendid, mis seonduvad ehitamisega, ehitise kasutamise ning korrashoiuga, nagu kasutus-ja hooldusjuhend.

1.3.4. Ehitus- ja lammutusjäätmete käitlemine toimub vastavalt Kadrina Vallavolikogu 30.11.2016 määrusele nr 77 „Kadrina valla jäätmehoolduseeskiri“. Projektis peavad olema näidatud jäätmete hinnangulised kogused ja liigitus, selgitused jäätmete liigiti kogumiseks ehitusplatsil.

1.3.5. Ehitusprojektis anda vajadusel nõuded ehitustööde organiseerimise kava (nt. tööohutus, turvalisus, tule- ja liiklusohutus, ehitusmaterjalide ladustamine jms) koostamiseks.

1.3.6. Lähtudes ehitusseadustiku § 24 lõike 2 punktist 2 tohib projekti koostajaks olla pädev isik, kelle kvalifikatsioon peab olema tõendatud.

1.3.7. Projekt esitatakse ühes eksemplaris digitaalselt mälupulgal (DWG ja PDF formaadis) ja ühes ekseplaris paberkandjal. Paberkandjal ehitusprojekt esitada ühes eksemplaris A4 formaadis ehitusprojekti koostamise eest vastutava isiku poolt allkirjastatuna, digitaalne projekt digiallkirjastatud konteineris.

1.3.8. Projekti digitaalsel vormistamisel lähtuda Majandus-ja Kommunikatsiooniministeeriumi juhendist „Ehitusprojekti dokumentide digitaalse vormistamise nõuded ehitusloa elektroonilisel taotlemisel“.

1.4. Põhiprojekti kooskõlastused:

1.4.10. Projekt kooskõlastada/teha koostööd nende trasside ja tehnovõrkude, mis jäävad või mille kaitsevööndid jäävad projekteeritavale alale või millega planeeritakse liitumist, omanikega või valdajatega. Koostöö kinnitus ja sisu peab kajastuma kooskõlastuste tabelis.

1.5. Ehitusloa taotluse esitab Tellija.

1.6. Ehituse dokumenteerimine

1.6.1.Töövõtja esitab tellijale nõuetekohase dokumentatsiooni peale ehitamist. Dokumentatsioon peab sisaldama kaetud tööde akte, materjalide sertifikaate, teostusjoonist ja muid ehitusega seonduvaid dokumente. Täpne dokumentatsiooni esitamise kord kirjeldatakse töövõtulepingus.

1.7. Ehitusprotsess

1.7.1. Projekteerimis-ja ehitustöid tuleb teostada graafikus, mis võimaldaks valmis tööd tellijale üle anda hiljemalt **15.06.2021** ja projekteerimistööde tähtaeg on **15.05.2021**.

1.7.2.Täpsed tingimused ehitusprotsessi läbiviimiseks kirjeldatakse töövõtulepingus.

**Planeeritav rattarada**

Planeeritava rattaraja pikkus on ligikaudu 200 m ning raja laius on 2-5m. Rattarada valmistatakse olemasolevast mineraalsest pinnasest ning kaetakse purustatud kruusaga.

Rajale on planeeritud vähemalt 3 suuremat kurvi, 3 suuremat hüpet. Sirged tuleb lahendada pumptrack´i laadsete lainetega.

**Planeeritavad tööd**

1) Raja projekti koostamine.

2) Ehitusplatsi korraldus, piiramine, valve.

3) Rattaraja reljeefi ehitus, materjal kohapeal olemas.

4) Kruuskatte ehitus plaatvibraatoriga, materjal kohapeal olemas (200 t purustatud kruusa).

5) Raja nõlva lõppviimistlus.

6) Muud kaasnevad tööd projekti lõppeesmärgi saavutamiseks.

**Muud tingimused**

Täpne tööde teostamise graafik lepitakse kokku koostöös tellija ja töövõtjaga. Tööde periood pikeneb päevade võrra, millel töö tegemine oli ilmastikust või tellija poolsetest tingimustest häiritud.